An Jesse Robredo, Proud Nagueño Memories sarong libro manungod sa pagbuhay-buhay kan dating alkalde kan syudad nin Naga na si Jesse Manalastas Robredo. Katiriponan ini kan saiyang mga agi-agi magpoon sa pagkaaki, pagklase sa Naga Parochial School asin sa Ateneo de Naga University, pagklase sa kolehiyo hasta magtrabaho sa Manila, an saiyang kontribusyon sa panahon kan dating Senador  Ninoy Aquino asin kan dati man na presidenteng si Corazon V. Aquino, an pagbwelta nya sa rehiyon Bikol asin man an pagigin nyang alkalde hasta sa sya magin sekretaryo kan Departamento sa Lokal na Gobyerno. An librong ini naisapublikar kan taon 2013 sa irarom kan Anvil Publishing, Inc. An mag-agom na sinda Propesor Paz Verdades M. Santos asin Husgado Soliman M. Santos, Jr. an nagserbeng  mga editor kan libro. Si Victor Dennis Tino Nierva man an kagdisenyo kan takop asin kaintirohan kan libro. Mantang an ladawan ni Robredo sa takop kua man ni Niño Jesus Orbeta.